এটার ক্ষেত্রেও আগের মতই ঘটনা ঘটবে কিন্তু এখানে রিকোয়েস্ট ইভেন্টের কলব্যাক ফাংশনের মধ্যে একটি ব্লকিং অপারেশন (ফাইল রিড) আছে। আর তাই যখন রিকোয়েস্ট ইভেন্টের কলব্যাক এক্সিকিউট হবে তখন ইভেন্ট লুপ, এর মধ্যে থাকা ফাইল অপারশনকে থ্রেড পুলে ডেলিগেট করে দিবে। থ্রেড পুলে থাকা একটি থ্রেড তখন যথাযথ ভাবে ফাইল অপারেশন সম্পন্ন করে সেই ফাইল অপারেশনের সাথে যে আরেকটি কলব্যাক জড়িত আছে সেটিকে ইভেন্ট কিউ-এ পুশ করে দিবে (ফাইল ডাটা সহ)। এরপর আগের মতই এই ভিতরের কলব্যাকটি ইভেন্ট-কিউ থেকে বের হলে এটির এক্সিকিউশনও সম্পন্ন হবে।